Държавен вестник, бр. 34, 2014 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  34
Чл. 7. (1) Комитетът заседава най-малко 
един път годишно.
(2) Заседания на Комитета се свикват по 
инициатива на председателя му.
(3) По искане най-малко на една трета от 
членовете на Комитета или по инициатива 
на Европейската комисия могат да бъдат на­
срочвани извънредни заседания.
(4) Заседанията на Комитета са редовни, 
ако на тях присъстват повече от половината 
от членовете му или съответните им замест­
ници с право на глас.
Чл. 8. (1) Комитетът взема решения с 
общо съгласие.
(2) В случаите, когато не е възможно да 
се постигне общо съгласие, Комитетът прие­
ма решенията с мнозинство от две трети от 
присъстващите членове с право на глас.
(3) Комитетът може да приема решения и 
неприсъствено с мнозинство от две трети от 
членовете с право на глас. 
(4) По реда на процедурата по ал. 3 не 
могат да се приемат решения по чл. 2, ал. 1, 
т. 11 и 12. 
Чл. 9. (1) Членовете на Комитета по чл. 3, 
ал. 3, т. 8 координират становищата си по въ­
просите, разглеждани от Комитета, с другите 
национално представителни организации на 
и за хората с увреждания и им предоставят 
информация относно дейността на Комитета.
(2) Членовете на Комитета по чл. 3, ал. 3, 
т. 9 координират с академичната общност 
становищата си по въпросите, разглеждани 
от Комитета, и предоставят на академичната 
общност информация относно дейността на 
Комитета.
(3) Членовете на Комитета по чл. 3, ал. 3, 
т. 10 координират с групите организации, които 
са ги излъчили, становищата си по въпросите, 
разглеждани от Комитета, предоставят им 
информация относно дейността на Комитета 
и координират изразяваните от тях позиции 
и взетите решения. 
Чл. 10. Създават се комитети за наблюдение 
на програмите, съфинансирани от Европей­
ските структурни и инвестиционни фондове, 
както следва: 
1. Комитет за наблюдение на Оперативна 
програма „Региони в растеж“; 
2. Комитет за наблюдение на Оперативна 
програма „Развитие на човешките ресурси“; 
3. Комитет за наблюдение на Оперативна 
програма „Наука и образование за интели­
гентен растеж“; 
4. Комитет за наблюдение на Оператив­
на програма „Иновации и конкурентоспо­
собност“; 
5. Комитет за наблюдение на Оперативна 
програма „Транспорт и транспортна инфра­
структура“;
6. Комитет за наблюдение на Оперативна 
програма „Околна среда 2014 – 2020“; 
7. Комитет за наблюдение на Оперативна 
програма „Добро управление“; 
8. Комитет за наблюдение на Програмата 
за морско дело и рибарство; 
9. Комитет за наблюдение на Програмата 
за развитие на селските райони. 
Чл. 11. (1) Комитетът за наблюдение на 
съответната програма, съфинансирана от 
Европейските структурни и инвестиционни 
фондове, наричан по-нататък „Комитета за 
наблюдение на програмата“ е колективен ор­
ган, основан на принципа на партньорството, 
който има следните функции:
1. да разглежда и одобрява предложените 
от ръководителя на управляващия орган на 
съответната програма методология и критерии 
за подбор на операции, както и последващи 
изменения и допълнения в тях, а за операции, 
при които се предвижда финансовата помощ да 
се предоставя по повече от една програма – в 
частта за съответната програма; методология 
за подбор на операции се одобрява, когато 
това е приложимо; 
2. да разглежда и одобрява индикативната 
годишна работна програма, която се изготвя 
от управляващия орган на съответната про­
грама, както и последващи изменения в нея;
3. да разглежда обосновани предложения и 
да взема решения за прекратяване на проце­
дури за подбор на операции и на процедури 
за директно предоставяне, в случай че това е 
приложимо за съответната програма; 
4. да разглежда изпълнението на програ­
мата и да следи за напредъка, докладван от 
управляващия орган, в постигането на целите 
и приоритетите на програмата въз основа на 
дефинираните в нея индикатори, включи­
телно индикаторите, заложени в рамката за 
изпълнение; 
5. да разглежда и одобрява изготвените 
от управляващия орган годишни доклади 
и окончателния доклад за изпълнението на 
съответната програма;
6. да одобрява и да следи изпълнението на 
плана за оценка на съответната програма и 
да разглежда информация от управляващия 
орган за резултатите, заключенията и пре­
поръките от извършените оценки, както и 
за действията, предприети за изпълнение на 
препоръките; 
7. да се информира за напредъка в из­
пълнението на приложимите предварителни 
условия, които не са изпълнени към датата 
на одобрението от Европейската комисия на 
съответната програма;
8. да разглежда информация за заключени­
ята и препоръките от годишните контролни 
доклади по съответната програма, изготвени 
от одитния орган по програмите, съфинан­
сирани от Европейския фонд за регионално 
развитие, Европейския социален фонд, Кохе­
зионния фонд и Европейския фонд за морско 
дело и рибарство, съответно от сертифици­
ращия орган – за Програмата за развитие на 
селските райони;